laion/Wikipedia-Exotic huggingface dataset:
פול ציפסר

פול ויקטור לואי ציפסר (בגרמנית: Paul Victor Louis Zipser; נולד ב-18 בפברואר 1994) הוא כדורסלן גרמני המשחק בעמדות הסמול פורוורד והפאוור פורוורד בבאיירן מינכן. ציפסר החל את קריירת המשחק שלו בשנת 2010, בקבוצת העיר בה נולד, היידלברג. ב-18 בינואר 2013 חתם לארבע עונות בבאיירן מינכן. ב-21 באפריל 2015 נרשם לדראפט 2015 ב-NBA, אך החליט להמתין. בעונת 2015/2016 זכה בתואר השחקן הגרמני הצעיר הטוב ביותר בבונדסליגה. בתום העונה ניגש לדראפט 2016 ב-NBA. ב-23 ביוני 2016 נבחר על ידי שיקגו בולס בבחירה ה-48 בדראפט. ב-15 ביולי הוא חתם על חוזה בקבוצה. במהלך עונת 2016/2017 ב-NBA שיחק ציפסר 44 משחקים, בהם העמיד ממוצעים של 5.5 נקודות, 2.8 ריבאונדים ו-0.8 אסיסטים ב-19.2 דקות למשחק, והעפיל עם הקבוצה לשלב הפלייאוף, בו הפסידה 2–4 לבוסטון סלטיקס בסיבוב הראשון. במהלך עונת 2017/2018 ב-NBA שיחק ציפסר 54 משחקים, בהם העמיד ממוצעים של 4 נקודות, 2.4 ריבאונדים ו-0.9 אסיסטים ב-15.3 דקות למשחק. את העונה סיימו הבולס במקום ה-13, עם מאזן של 27–55, ולא העפילו לפלייאוף. במאי 2018 עבר ניתוח ברגלו השמאלית עקב שבר. ב-14 ביולי 2018 הבולס סיימו את חוזהו. במהלך שתי עונותיו בקבוצה, ציפסר נשלח מפעם לפעם לווינדי סיטי בולס, קבוצתה של הבולס בליגת הפיתוח של ה-NBA. לאחר שבינואר 2019 היה קרוב לחתימה בברוקלין נטס, ב-17 בינואר 2019 חתם בסן פבלו בורגוס מליגת העל הספרדית. ב-5 באוגוסט 2019 שב לבאיירן מינכן. מדיה וקבצים בנושא פול ציפסר בוויקישיתוף פרופיל, באתר Basketball-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN פרופיל, באתר היורוליג פרופיל, באתר ליגת העל הספרדית בכדורסל (בספרדית) 2016 NBA Draft -- Chicago Bulls draft Paul Zipser, German SF, at No. 48 overall, ESPN.com, ‏2016-06-24 (באנגלית) Bulls sign Paul Zipser, www.nba.com (באנגלית) Nets vs. Bulls - Game Recap - April 12, 2017, ESPN (באנגלית) Bulls F Paul Zipser has surgery to repair broken left foot, www.nba.com (באנגלית) Bulls sign Jabari Parker, www.nba.com (באנגלית)
נידם

נידם הוא שם משפחה שמקורו בערבית ומשמעותו תכשיטן. האם התכוונתם ל... דוד נידם – מוזיקאי יהודי-מרוקאי-ישראלי זוהרה נידם – זמרת ישראלית משה נידם – קצין בצה"ל אתר אנו – מוזיאון העם היהודי
אולם נגה

אולם נגה הוא אולם הבית של תיאטרון גשר בשדרות ירושלים ביפו. הוקם ב-1922 כקולנוע נביל, של שם בעליו דאז. ב-1995 הפך לאולם הבית של תיאטרון גשר. ב-1922 נבנה הבניין כבית קולנוע מפואר עם 1,081 מקומות ישיבה. מעליו תוכנן יציע שיועד ל־880 צופים נוספים ותחתיו קומה לחדרי שחקנים וחזרות. חזיתות הבניין צופו באבן חול והשטחים הציבוריים רוצפו בשיש "גילה" מסביבת ירושלים. ב-1946 התקיים באולם כינוס ארצי של חברי תנועת הנג'אדה הפלסטינית. בראשית שנות החמישים נפתח מחדש כקולנוע נגה. בשנת 1986 נרכש הבניין על ידי האמרגן גיורא קירשמן, שביקש להעלות בו מופעים שיפיק. ב-1988 קירשמן השכיר את האולם לאופרה הישראלית החדשה ולתיאטרון הקאמרי, שעשה בו שימוש להצגות שהוגדרו "אוף ברודוויי". במקום נערך שיפוץ בתכנונו של האדריכל יוסי בר-דעה שיועד להתאים את המבנה לצורכי האופרה הישראלית. באולם תוכננו 912 מקומות ישיבה. בזמן ששימש האולם למופעי האופרה "הועלמו" שלוש השורות הראשונות עקב שימוש בשש מעליות הידראוליות. במקום אותן השורות נפער "בור תזמורת". בעבר נערכו באולם קונצרטים של התזמורת הסימפונית הישראלית ראשון לציון, כשעוד לא היה לה אולם קונצרטים משלה. ב-1995 נמסר האולם לתיאטרון גשר. בשנת 2000 שופץ הבניין וכמות מקומות הישיבה שבו הוקטנה ל־890. מדיה וקבצים בנושא אולם נגה בוויקישיתוף "השדרה הראשונה", עיריית תל אביב-יפו אולם נגה, באתר תיאטרון גשר ורד נבון, השדרה - שדרות ירושלים בעיני הצלמים, מהדורה שנייה 2021 מפקד "הנג'אדה" קורא לחידוש צורת המאבק, הארץ, 23 בדצמבר 1946 חיים נגיד, קולנוע "נגה" ביפו יהיה "אוף ברודוויי של הקאמרי, מעריב, 4 בינואר 1988
טירת או-קוניגסבורג

טירת או-קוניגסבורג Château du Haut-Koenigsbourg היא טירה מימי הביניים הנמצאת במחוז בס-רין באלזס, צרפת. הטירה ניצבת בהרי הווז' באזור אסטרטגי על שלוחה סלעית המשקיפה על מישור הריין העליון, היא שימשה על ידי מעצמות מימי הביניים ועד למלחמת שלושים השנים, ולאחר מכן היא ננטשה. בין השנים 1900 עד 1908 היא שוחזרה בהוראת הקייזר הגרמני וילהלם השני. כיום זהו אתר תיירות מרכזי, המושך אליו יותר מ-500,000 מבקרים בשנה. לאחר מלחמת העולם הראשונה, צרפת הלאימה את הטירה בהתאם להסכם ורסאי משנת 1919 . האתר רשום מאז 1862 ומסווג מאז 1993 כאנדרטה היסטורית על ידי משרד התרבות הצרפתי. בשנת 2007, האחריות הועברה למחוז ריין-תחתון. כיום, זהו אחד מאתרי התיירות המפורסמים ביותר באזור. במשך שנים רבות הטירה נחשבה בצרפת למושא לעג בגלל הקשר שלה אל הקיסר הגרמני. רבים ראו בה לא יותר מאשר טירת אגדות דוגמת הטירה נוישוונשטיין בבוואריה. עם זאת, בשנים האחרונות היסטוריונים רבים קבעו שלמרות שאין מדובר בשחזור מדויק לחלוטין, מגלים עניין רב בשחזור בשל מה שהוא מראה על השפעת רעיונות העבר הלאומיים הרומנטיים של וילהלם השני. ועל עבודתו של בודו אבהרדט האדריכל אשר שיקם את הטירה לאחר מחקר מקרוב של שרידי החומות שנותרו באתר, ובהתאם למידע ארכיוני וטירות מבוצרות אחרות שנבנו באותה תקופה. חלקים מהסרט La Grande Illusion מ-1937 מאת ז'אן רנואר צולמו באו-קוניגסבורג. מדיה וקבצים בנושא טירת או-קוניגסבורג בוויקישיתוף אתר האינטרנט הרשמי של טירת או-קוניגסבורג
מקדוס

מקדוס (בערבית: المكدوس) הוא מאכל המורכב מחצילים כבושים הממולאים באגוזי מלך, אשר נפוץ ברחבי המזרח התיכון:ישראל, סוריה, ירדן, עיראק, לבנון, איחוד האמירויות, קטר וערב הסעודית. המאכל מורכב מחצילים קטנים וכבושים הממולאים במלית של אגוזי מלך, פלפל אדום, אבקת צ'ילי, שום, שמן זית ומלח. המקדוס נפוץ במשק הבית הסורי ונהוג לצרוך אותו במהלך ארוחת הבוקר או הערב וגם כחטיף. סלט חצילים החמצה טורשי מתכון, באתר Alphafoodie (באנגלית) מתכון, באתר Zaatarandzaytoun (באנגלית) מקדוס – חצילים כבושים ממולאים (חצילונים), באתר קוּקלִי Ghinwa Alameen, Makdous (Pickled stuffed eggplant in olive oil) – Syrian Cooking (באנגלית אמריקאית)
הטעות הכי יפה

הטעות הכי יפה הוא סינגל שהוקלט על ידי הזמר הישראלי איתי לוי. השיר יצא לאור ב-21 במאי 2021, כסינגל שלא מתוך אלבום, על ידי חברת התקליטים רות הפקות. השיר נכתב והולחן על ידי רון ביטון ודולי ופן (שגם הפיקו את השיר). השיר הוא בסגנון הפופ אשר משלב בתוכו את סגנון הים-תיכונית, המדבר על זוגיות שהתפרקה, כי הגבר עשה כמה טעויות בדרך, אך כעת, לאחר הפרידה, הוא רוצה אותה ומנסה לחזור אליה. הבחורה החליטה להפרד לחלוטין, והוא, שעדיין אוהב אותה מגדיר אותה כטעות הכי יפה בחייו. בסמוך לצאתו כסינגל, עלה השיר לרשת הזרמת המדיה ספוטיפיי וצבר מעל ל-4 מיליון צפיות. הווידאו קליפ הנלווה שצולם לשיר, בוים על ידי דורון סרי והועלה לערוץ היוטיוב של לוי ב-24 במאי 2021, בסמוך לצאת הסינגל. בקליפ משתתפים לוי והדוגמנית דיאן שוורץ. נכון ליוני 2022, מונה הצפיות של הקליפ עומד על כ-10 מיליון. סרטון השיר "הטעות הכי יפה" באתר יוטיוב הטעות הכי יפה: איתי לוי בעוד להיט קיץ, אושר סיגרון, פרוגי, 24 במאי 2021 הטעות הכי יפה, נבדק ב-2021-05-24 איתי לוי - הטעות הכי יפה, סרטון באתר יוטיוב (אורך: 2:42)
וילקט יוסף

וילקט יוסף הוא כתב עת שיצא לאור במונקטש שבהונגריה במשך עשרים שנה, בין השנים התרנ"ט-התרע"ח (1899-1918), בעריכתו של הרב יוסף הכהן שוורץ. כתב העת מלקט חידושי תורה בתחומי המקרא, המשנה, התלמוד וההלכה מרבנים שונים מהונגריה והסביבה. מייסד כתב העת ועורכו הוא הרב יוסף הכהן שוורץ, חתנו של הרב אליעזר חיים דייטש ומי ששימש אחריו כדיין בעיר בוניהד שבהונגריה, ובהמשך שימש כרבה של העיר גרוסוורדין עד הירצחו בשואה. כתב העת יצא לראשונה במונקאטש בשנת התרנ"ט (1899) ופעל עשרים שנה עד שנת התרע"ח (1918). במסגרת כתב העת כתבו רבנים שונים ומגוונים מרבני הונגריה, כמו אביו הרב נפתלי שוורץ רב העיר מאד, חותנו הרב אליעזר דייטש, הרב יעקב טננבוים, רבה של פוטנוק, הרב חיים אפרים באלאיטי רבה של קהילת יהודי טורנאליה ,הרב אברהם יצחק גליק, רבה של טולצ'ווה, הרב יהודה גרינפלד, רב העיר סמיהאלי, הרב יצחק פייגנבוים ששימש כאב"ד בוורשה בירת פולין, הרב עמרם פישר, רבה של יינק וצ'אברנדק ועוד. תל תלפיות הגיליון הראשון של כתב העת וילקט יוסף, באתר היברובוקס פולמוס מילת בני הנוכריות בכתב העת 'וילקט יוסף', באתר ישיבת הר ברכה, ‏ביוני 2022 עקיבא בן מרדכי ליב פישר, עטרת עקיבא, באתר אוצר החכמה ערך זה הוא קצרמר בנושא הונגריה ובנושא רבנים. אתם מוזמנים לתרום לוויקיפדיה ולהרחיב אותו.
תומאס רוזנבאום

תומאס פליקס רוזנבאום (באנגלית:Thomas Felix Rosenbaum ‏ נולד ב-20 בפברואר 1955) הוא פיזיקאי יהודי-אמריקני המכהן משנת 2014 כנשיא המכון הטכנולוגי של קליפורניה. קודם לכן כיהן רוזנבאום בתפקידים בכירים באוניברסיטת שיקגו. תומאס רוזנבאום נולד וגדל בניו-יורק למשפחה יהודית שהיגרה ממזרח אירופה. את התואר הראשון בפיזיקה סיים בהצטיינות באוניברסיטת הרווארד בשנת 1977, ואת התואר השני קיבל ב-1979 באוניברסיטת פרינסטון. רוזנבאום סיים שם גם את התואר השלישי ב-1982. שנה לאחר מכן הצטרף רוזנבאום לסגל אוניברסיטת שיקגו כמרצה בכיר לפיזיקה. הוא קודם לפרופסור חבר בשנת 1986 ולפרופסור מן המניין בשנת 1990. בשנת 2001 קיבל רוזנבאום קתדרה ובשנים 2002–2006 הוא כיהן כסגן נשיא למחקר ופיתוח ולמעבדה הלאומית בארגון (המופעלת על ידי אוניברסיטת שיקגו). בשנת 2007 מונה לפרובוסט (מנהל אקדמי) של אוניברסיטת שיקגו. רוזנבאום נבחר בשנת 2014 לנשיא השמיני של המכון הטכנולוגי של קליפורניה. רוזנבאום חוקר את התנהגות החומר בטמפרטורות הקרובות לאפס המוחלט, שבהן מופיעים אפקטים קוונטיים מכניים. הוא פרסם ספר אחד ויותר מ-170 מאמרים אקדמיים. הוא מחזיק גם בשני פטנטים. רוזנבאום הוא עמית החברה האמריקנית לפיזיקה והאגודה האמריקנית לקידום המדע, וחבר האקדמיה האמריקאית לאמנויות ולמדעים. דף הבית של רוזנבאום במעבדה לפיזיקה של חומר מעובה, המכון הטכנולוגי של קליפורניה דף הבית של הנשיא, המכון הטכנולוגי של קליפורניה Inaugural Address, Office of the President (באנגלית) COULOMB INTERACTIONS AND LOCALIZATION IN A DISORDERED SYSTEM. - ProQuest, www.proquest.com (באנגלית) Thomas F. Rosenbaum | Office of the Provost, provost.uchicago.edu About President Rosenbaum, Office of the President (באנגלית) [https://president.caltech.edu/documents/6733/tfrCV2020.pdf CURRICULUM VITAE Thomas F. Rosenbaum], Caltech APS Fellow Archive, www.aps.org (באנגלית) Seven from faculty, Argonne lab named 2004 AAAS fellows, chronicle.uchicago.edu Thomas F. Rosenbaum, American Academy of Arts & Sciences (באנגלית)
יורי (סוגה)

יורי (ביפנית: 百合) הוא ז'אנר של אנימה ומאנגה המכיל סיפורים המתמקד ביחסים אינטימיים בין דמויות נשיות. בעוד שלסביות היא נושא מקושר בדרך כלל לז'אנר, הז'אנר כולל גם יצירות המתארות יחסים רגשיים ורוחניים בין נשים שאינם בהכרח רומנטיים או מיניים באופיים (שוג'ו-איי). כז'אנר, יורי אינו מכוון מטבעו לדמוגרפיה מגדרית בודדת, בניגוד ליאוי ובארה (אנ'). על אף שיורי כז'אנר מיועד לקהל נשי, הופקו יצירות מסוג יורי המכוונות לקהל גברי, כגון בקומיקס המאנגה היפני, Comic Yuri Hime S (אנ').‏ הנטאי זכויות להט"ב ביפן נשים המקיימות יחסי מין עם נשים Maser, Verena (2013). Beautiful and Innocent: Female Same-Sex Intimacy in the Japanese Yuri Genre (PDF) (תיזה). University of Trier Department of Linguistics, Literature and Media Studies (PhD thesis). Merveille, Karen (2010). "La révolte du lys: une odyssée du yuri". Manga 10 000 images: Le manga au féminin (בצרפתית). Éditions H (3): 55–79. ISBN 978-2-9531781-4-2. Nagaike, Kazumi (2010). "The Sexual and Textual Politics of Japanese Lesbian Comics: Reading Romantic and Erotic Yuri Narratives". Electronic Journal of Contemporary Japanese Studies. Shamoon, Deborah (2008). "Situating the Shōjo in Shōjo Manga: Teenage Girls, Romance Comics, and Contemporary Japanese Culture". In MacWilliams, Mark (ed.). Japanese Visual Culture: Explorations in the World of Manga and Anime. Routledge. pp. 137–54. ISBN 978-0765616029. Takashima, Rica (2014). "Japan: Fertile Ground for the Cultivation of Yuri". Eureka. Seidosha ("Current State of Yuri Culture" issue): 117–121. Welker, James (2014). "Thoughts on the Representation of Yuri Fandom in Kurata Uso's Yuri danshi". Yurīka. 45 (15): 148–154. מדיה וקבצים בנושא יורי בוויקישיתוף "What is Yuri?". Yuricon. 28 במרץ 2011. ארכיון מ-11 בנובמבר 2020. נבדק ב-11 בינואר 2021. {{cite web}}: (עזרה) "Ichijinsha's info about Comic Yuri Hime S" (ביפנית). ארכיון מ-2012-04-29. נבדק ב-1 בינואר 2008. {{cite web}}: (עזרה) "Comic Bunch, Comic Yuri Hime S Mags to End Publication". Anime News Network. 18 ביוני 2010. ארכיון מ-2010-10-31. נבדק ב-8 בנובמבר 2010. {{cite web}}: (עזרה) ערך זה הוא קצרמר בנושא להט"ב ובנושא יפן. אתם מוזמנים לתרום לוויקיפדיה ולהרחיב אותו.
יהודה גרינפלד (רב)

הרב יהודה גרינפלד (ה'תקצ"ז, 1837 – ג' באדר ה'תרס"ז, 1907) היה אב בית דין בעיר סמיהאלי שבהונגריה. אביו של המהרש"ג – הרב שמעון גרינפלד. יהודה גרינפלד נולד בעיר אויהעל (כיום בצפון־מזרח הונגריה, סמוך לגבול עם סלובקיה), לרב שמעיה אשר נמנה עם חסידי רבי משה טייטלבוים, בעל ה"ישמח משה" ורב העיר. בהיותו בן עשר, הלך ללמוד בישיבתו של הרב אברהם יהודה הכהן שווארץ, אב"ד קהילת בערגסאז (כיום במערב אוקראינה) ובעל שו"ת "קול אריה". רבו בחסידות היה הרב חיים הלברשטאם מצאנז (ה'דברי חיים'). הוסמך לרבנות על ידי המהר"ם שיק. בשנת תרל"ה (1875~) מונה לכהן כאב"ד בעיר סמיהאלי, והקים בעיר ישיבה לתלמידים. בהובלת רבו המהר"ם שיק, הכניס את הקהילה לאגודת הקהילות האורתודוקסיות בהונגריה. נפטר במוצאי שבת ג' באדר ה'תרס"ז (1907). מלבד ספרו "קול יהודא", לרב גרינפלד היו חידושי תורה נוספים שאבדו במשך השנים, כולל ספר שכבר הודפס אך אבד בשואה. בהיותו בן שבע עשרה נשא את אסתר, ביתו של הרב מרדכי כהנא מחוסט. בנו, הרב שמעון גרינפלד, המוכר בכינויו המהרש"ג. הרב אברהם גרינפלד. הרב שלמה גרינפלד, שימש כדיין במונקאטש. שו"ת קול יהודא – ירושלים תשמ"ד ותשנ"ח (מהדורה חדשה) קול יהודה – ירושלים תשנ"ח, הקדמה (תולדות המחבר, מאת נינו הרב יהודה גרינפלד) שו"ת קול יהודא והקדמה עם ביוגרפיה על המחבר, באתר היברובוקס
Bash Back!

Bash Back! הייתה תנועה אנרכיסטית-קווירית שפעלה בארצות הברית ב-2007–2011. התנועה, שהוקמה בשיקגו ב-2007, ביקרה את האידאולוגיה של תנועת הלהט"ב המרכזית, שהקבוצה ראתה בה הטמעה תרבותית במוסדות הדומיננטיים של החברה ההטרונורמטיבית. התנועה הושפעה באופן ניכר מתנועות קוויריות אנרכיסטיות ורדיקליות, כגון ACT UP, ולקחה השראה ממהומות ליל וייט, ומהומות סטונוול. חברי התנועה התנגדו לוועדה הרפובליקנית הלאומית ולוועדה הדמוקרטית הלאומית, עד לפירוקה ב-2011. הקבוצה התמקדה בעיקר במאבק למען "שחרור קווירי", ונגד "התבוללות הטרונורמטיבית", בשימוש התנגדות בלתי אלימה, "כולל אוטונומיה של הפרט להשתתף בפעולות שנחשבות בלתי חוקיות על ידי הממשלה". התנועה הוקמה בשיקגו ב-2007, והחלה להופיע במצעדי גאווה בשיקגו, כולל במצעד הדייקיות, ובמצעד הגאווה בשיקגו (אנ').‏ בנובמבר 2008, חברי התנועה הפגינו בלאנסינג, מישיגן, נגד כנסיית מאונט הופ, כנסייה שקידמה אמונות נגד הומואים. במאי 2009, הארגון האנטי-להט"בי, Alliance Defending Freedom (אנ'), תבעה את התנועה מטעם הכנסייה. התביעה הסתיימה ב-2011, לאחר ששני הצדדים הסכימו שהתנועה תשלם פיצויים בסך 2,750 דולר אמריקאי, ולא תפגין מול הכנסייה בעתיד. התנועה התפרקה ביולי 2011 עקב פוליטיקה פנימית. Gay Shame ACT UP החזית ההומוסקסואלית לפעולה מהפכנית החזית לשחרור להט"ב Queer Nation הנוקמות הלסביות Baroque, Fray; Eanelli, Tegan, eds. (2011). Queer Ultraviolence: BASH BACK! Anthology. Ardent Press. ISBN 978-1-62049-042-6. Loadenthal, Michael (2013). "Queering (Animal) Liberation and (Queers) Victimhood: The Reappropriation of Intersectionality and Violence". In Melendez Badillo, Jorell A.; Jun, Nathan J. (eds.). Without Borders or Limits: An Interdisciplinary Approach to Anarchist Studies. Cambridge Scholars Publishing. ISBN 978-1-4438-4768-1. Malatino, Hilary (2013). "Utopian Pragmatics: Bash Back! and the Temporality of Radical Queer Action". In Jones, Angela (ed.). A Critical Inquiry into Queer Utopias. New York: Palgrave Macmillan. pp. 205–227. doi:10.1057/9781137311979_9. ISBN 978-1-137-30859-7. Loadenthal, Michael (2018). The Politics of Attack: Communiqués and Insurrectionary Violence. Manchester University Press. p. 155. ISBN 978-1-5261-2813-3. ארכיון מ-2022-10-15. נבדק ב-2022-06-27. Fassler, Ella (2019-06-20). "This Pride, Everybody Loves Stonewall. But Can We Stomach the Queer Insurrections of Today?". Slate Magazine (באנגלית). ארכיון מ-2020-03-31. נבדק ב-2019-06-29. Nair, Yasmin (2 ביולי 2008). "Dyke March: Different neighborhood, same message". ארכיון מ-2012-02-14. נבדק ב-2008-10-16. {{cite web}}: (עזרה) Nair, Yasmin (2 ביולי 2008). "Bash Back! makes point at parade". ארכיון מ-2012-02-14. נבדק ב-2008-10-16. {{cite web}}: (עזרה) Harris, Nathan. (November 19, 2008). "One Week Later". City Pulse, p. 6 McNamara, Neal (8 ביוני 2009). "Bash Back retains lawyer in protest suit". Lansing City Pulse. ארכיון מ-2011-11-26. {{cite web}}: (עזרה) Balaskovitz, Andy (20 ביולי 2011). "Bash Back! resolved". Lansing City Pulse. אורכב מ-המקור ב-2 בנובמבר 2013. נבדק ב-2013-11-01. {{cite news}}: (עזרה)
UserWay

יוזרוואי (באנגלית: UserWay) היא חברת תוכנה ישראלית-אמריקאית, המפתחת פתרונות דיגיטליים להנגשת אתרי אינטרנט. החברה מעסיקה כ-110 עובדים ומספקת שירותים ללקוחות ברחבי העולם. משרדיה הראשיים נמצאים בעיר וילמינגטון, ארצות הברית ומרכז הפיתוח והתפעול שלה ממוקם בעיר תל אביב. בשנת 2022, החלה להסחר בבורסה לניירות ערך בתל אביב תחת השם UWAY. יוזרוואי הוקמה בשנת 2016, על ידי אלון מסון במטרה להנגיש אתרי אינטרנט באמצעות בינה מלאכותית. בשנת 2021, נבחרה סוזן בנט, לשמש כפרזנטורית הראשית בקמפיין נגישות אתרי אינטרנט. בחודש דצמבר 2021, הגישה החברה טיוטת תשקיף ראשונה לקראת הנפקתה בבורסה לניירות ערך בתל אביב. בחודש ינואר 2022, הונפקה בבורסה לניירות ערך בתל אביב על לפי שווי של 120 מיליון שקל וגייסה כ-30 מיליון שקלים מלקוחות מוסדיים בלבד. בחודש מרץ 2022, זכתה יוזרוואי בפרס המוצר הטוב ביותר של חברת G2. נגישות ישראל נגישות השירות הנגשה קוגניטיבית מדיה וקבצים בנושא UserWay בוויקישיתוף אתר האינטרנט הרשמי של UserWay UserWay, ברשת החברתית פייסבוק UserWay, ברשת החברתית אינסטגרם UserWay, ברשת החברתית פייסבוק UserWay, ברשת החברתית אינסטגרם UserWay, ברשת החברתית LinkedIn סרטונים בערוץ של UserWay, באתר יוטיוב פרופיל החברה באתר Stratup Nation Central פרופיל החברה באתר Capterra מיכאל רוכוורגר, "ברור שמבול ההנפקות הראשוניות והשיאים של 2021 לא יחזרו השנה", באתר TheMarker‏, 25 בינואר 2022 יוזרוואי-עולם הנגישות באינטרנט, באתר ישראל בורסה יוזרוואי מלהיבה את בורסת ת"א? מניית הטכנולוגיה מזנקת 50% ביומה הראשון, באתר Investing סמדר שיר, זה הקול שלי, באתר "ידיעות אחרונות", 12 במאי 2022 הנגשה דיגיטלית של אתרים לאנשים עם מוגבלויות, רשת - ערוץ 13 עידו אסיאג, חברת יוזרוואי תחל להיסחר היום בבורסה לניירות ערך של תל אביב תחת הסימול UWAY, באתר Funder פאנדר פורטל קרנות נאמנות קופות גמל קרנות השתלמות קרנות פנסיה, ‏2022-01-23 מניית יוזרוואי | 1183748 בזמן אמת - Investing.com, באתר Investing.com Israel מניית יוזרוואי: פורום, באתר גלובס Jason Hartman, Meet The Disruptors: How Allon Mason of UserWay Has Shaken Up Accessibility Compliance, Authority Magazine, ‏2020-09-07 (באנגלית) Susan Bennett, Siri voice, partners with accessibility startup UserWay, The Jerusalem Post | JPost.com (באנגלית אמריקאית) Siri reveals herself to promote web accessibility for Userway, The Drum אלמוג עזר, בלי שלב ציבורי: החברה להנגשת אתרים סגרה הנפקה לפי שווי של 120 מיליון שקל, באתר כלכליסט, 10 בינואר 2022 נווית זומר, החברה שמנייתה זינקה ב-38% בשבוע: "השוק לא ער לגמרי לנושא הנגישות", באתר ynet, 30 בינואר 2022 אביב לוי, ‏החברות ששינו את התוכניות בעקבות גל הירידות, באתר גלובס, 24 בינואר 2022 PRNewswire, UserWay Earns a Spot in G2's Best Products of 2022, Benzinga (ב־)
ראבח מאג'ר

ראבח מאג'ר (בערבית: رابح ماجر; נולד ב-15 בפברואר 1958) הוא שחקן ומאמן כדורגל אלג'יראי לשעבר, ששיחק בעמדת החלוץ. שיחק בנבחרת אלג'יריה בין השנים 1978–1992 ונחשב כגדול שחקני אלג'יריה בכל הזמנים. הוא שחק בטורנירי המונדיאל בספרד 1982 ובמקסיקו 1986 וכבש 40 שערים ב-87 הופעות בנבחרת. אחד משעריו המפורסמים והחשובים ביותר היה בניצחון 2:1 על מערב גרמניה במונדיאל 1982 במשחק שנחשב אחד המפתיעים ביותר בתולדות הגביע העולמי (מערב גרמניה סיימה כסגנית מחזיקת הגביע באותו טורניר). את הקריירה שלו, החל ראבח מאג'ר בשכונת הולדתו חוסיין דיי שבאלג'יר. בשנים 1983–1985 שיחק בליגה הצרפתית במדי ראסינג פריז. ב-1985 עבר לקבוצה הצרפתית טור ובעונת 1986/1987 הוא חתם בפורטו מפורטוגל. הוא כבש את שער המשווה במשחק שהביא לפורטו זכייה בגביע אירופה לאלופות באותה עונה, לאחר ניצחון במשחק הגמר על באיירן מינכן 2:1. שער השוויון של מאג'ר, שהושג בדקה ה-79 במשחק, היה נדיר וזכה לשידורים רבים בטלוויזיה גם חודשים רבים אחרי המשחק. מג'אר היה ממוקם מול השוער ברחבת החמש בזמן שקיבל מסירת רוחב משחקן פורטו. למרות פיגור קבוצתו והמעמד המכריע בו נמצא ולמרות שהיה מוקף בשחקנים יריבים, הוא איפשר לכדור לעבור בין רגליו וכשגבו מופנה אל השער, הסיט אותו בנגיעה קלה בעקב נעלו אל פינת השער[1]. נוסף על זכייתה בגביע האלופות, זכתה פורטו בגביע הביניבשתי ב-1987, לאחר ניצחון על פניארול 2:1, ובאליפות פורטוגל בעונת 1987/1988. מפורטו עבר לשחק בוולנסיה מספרד ובעונת 1990/1991 חזר לפורטו בה סיים את הקריירה שלו. נבחר ב-1987 לכדורגלן השנה באפריקה. שלוש פעמים כיהן כמאמן נבחרת אלג'יריה. מדיה וקבצים בנושא ראבח מאג'ר בוויקישיתוף ראבח מאג'ר, באתר Transfermarkt ראבח מאג'ר, באתר BDFutbol ראבח מאג'ר, באתר National Football Teams ראבח מאג'ר, באתר FootballDatabase.eu פרופיל המאמן, באתר Transfermarkt
ג'ונתן טורס

ג'ונתן גבריאל טורס (בספרדית: Jonathan Gabriel Torres, נולד ב-29 בדצמבר 1996 בסנטה פה שבארגנטינה) הוא כדורגלן ארגנטינאי המשחק החלוץ בקבוצת קלוב אתלטיקו סרמיינטו מליגת העל הארגנטינאית. טורס גדל במחלקת הנוער של קילמס אתלטיקו קלוב, והחל את הקריירה המקצוענית שלו במועדון, במסגרת ליגת העל הארגנטינאית וליגת המשנה הארגנטינאית. ב-7 באוגוסט 2018 חתם בקלוב אלמגרו מליגת המשנה הארגנטינאית. ב-9 באוקטובר 2020 חתם טורס בקלוב אתלטיקו סרמיינטו מליגת העל הארגנטינאית. ג'ונתן טורס, באתר Transfermarkt ג'ונתן טורס, באתר Soccerway ג'ונתן טורס, באתר FootballDatabase.eu El Verde se refuerza: Jonathan Torres llega a Sarmiento de Junín באתר Interior Futbolero, ‏ 10 באוקטובר 2020 (בספרדית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'ונתן טורס".
Reverie (אלבום של בן פלאט)

Reverie הוא אלבום האולפן השני של הזמר-יוצר האמריקאי, בן פלאט, שיצא, על ידי חברת התקליטים אטלנטיק רקורדס, ב-13 באוגוסט 2021. כחלק מהאלבום, יצאו שני סינגלים: "Imagine" ו-"Happy to Be Sad", שיצא ב-23 באפריל 2021 וב-16 ביולי 2021 בהתאמה. מידע על האלבום Reverie באתר MusicBrainz האלבום Reverie באתר Discogs האלבום Reverie באתר אפל מיוזיק "Ben Platt's Second Solo Album Reverie Set to Drop August 13". Broadway.com (באנגלית). ארכיון מ-2021-08-10. נבדק ב-2021-08-14. Daw, Stephen. "First Out: New Music From Rebecca Black, Greyson Chance, K.Flay & More". Billboard. ארכיון מ-2021-04-24. נבדק ב-2021-05-05. "Reverie by Ben Platt". Apple Music. United States. ארכיון מ-2022-06-27. נבדק ב-16 ביולי 2021. {{cite web}}: (עזרה) "Credits / Reverie / Ben Platt". Tidal (באנגלית). United States. ארכיון מ-2021-07-16. נבדק ב-16 ביולי 2021. {{cite web}}: (עזרה)
The Best Thing About Me Is You

"The Best Thing About Me Is You" הוא סינגל של המוזיקאי הפוארטו ריקני, ריקי מרטין, בשיתוף פעולה עם הזמרת הבריטית, ג'וס סטון. השיר יצא, על ידי חברת התקליטים קולומביה רקורדס, ב-2 בנובמבר 2010, כסינגל המוביל של אלבום האולפן התשיעי של ריקי מרטין, Música + Alma + Sexo. בגרסה הספרדית של השיר, "Lo Mejor de Mi Vida Eres Tú", הוא שיתף פעולה עם הזמרת הספרדייה, נטליה חימנז (אנ'), במקום עם ג'וס סטון. השיר הופיע מאוחר יותר בשלושה מאלבומי האוסף של ריקי מרטין: Greatest Hits (2011)‏, Playlist: The Very Best of Ricky Martin (2012) ו-Greatest Hits: Souvenir Edition (2013). נכון ליוני 2022, השיר הושמע למעלה מ-4.8 מיליון פעמים בספוטיפיי, ו-11 מיליון פעמים ביוטיוב. מידע על היצירה "The Best Thing About Me Is You" באתר מיוזיק בריינז סרטון השיר "The Best Thing About Me Is You" באתר יוטיוב ‘Lo mejor de mi vida eres tú’, lo nuevo de Ricky Martin (אורכב 27.07.2011 בארכיון Wayback Machine). Retrieved November 3, 2010. The Best Thing About Me Is You (feat. Joss Stone), 2011-11-15, ארכיון מ-2022-06-27, נבדק ב-2022-06-27 Ricky Martin - The Best Thing About Me Is You (Official Music Video), ארכיון מ-2022-10-15, נבדק ב-2022-06-27 עותק בארכיון (ארכיון) "ASCAP Latin Awards 2012 Winners". ASCAP. אורכב מ-המקור ב-2012-09-28. נבדק ב-18 ביולי 2014. {{cite web}}: (עזרה) "Top Latin Songwriters Honored at 19th Annual BMI Latin Music Awards". BMI. 31 במרץ 2012. ארכיון מ-2012-11-24. נבדק ב-26 באוגוסט 2015. {{cite web}}: (עזרה)